ฉีดยาคุมแบบ3เดือนมาได้ประมาณ3-4ครั้งก็หยุดฉีด มีประจำเดือนหลังจากหยุดฉีดแล้วประมาณเดือนกว่าๆ แต่ตอนนี้เดือนกว่าๆแล้วประจำเดือนยังไม่มาสาเหตุเกิดจากอะไรคะ ร้ายแรงถึงขั้นต้องไปหาไหมคะ
สวัสดีค่ะ หากหลังจากที่หยุดฉีดยาคุมกำเนิดไป ได้มีเพศสัมพันธ์อีก ก็จะมีโอกาสตั้งครรภ์ได้ ดังนั้น หากมีเพศสัมพันธ์ ก็ควรตรวจหาการตั้งครรภ์ดูด้วยค่ะ หากไม่ได้มีเพศสัมพันธ์ หรือตรวจไม่พบการตั้งครรภ์ การที่ประจำเดือนยังไม่มา ก็อาจเกิดจากการที่รังไข่ยังไม่กลับมาทำงานเป็นปกติจากผลของยาฉีดคุมกำเนิดค่ะ ซึ่งโดยเฉลี่ย ประจำเดือนจะกลับมาเป็นปกติหลังจากหยุดฉีดยาคุมไปแล้ว 4-10 เดือน แต่ในบางรายอาจนานเป็นปีก็ได้ค่ะ ดังนั้น การที่ประจำเดือนยังไม่มาเดือนกว่าๆ ก็ไม่ได้ถือว่าผิดปกติและอันตรายอะไร ควรรอต่อไปก่อนค่ะ